**Mанифестација: „Сајам стваралаштва сеоских жена у Војводини”   
Организатор: Завод за равноправност полова**  
Булевар Михајла Пупина 6/IV, Нови Сад

Тел: 021/66 15 133, 66 15 177

[zavod.ravnopravnost@gmail.com](mailto:zavod.ravnopravnost@gmail.com)

[www.ravnopravnost.org.rs](http://www.ravnopravnost.org.rs)

**П O З И В З A У Ч E Ш Ћ E У M A Н И Ф E С T A Ц И J И**

Поштоване,

Oвим путем позивамо Вас да се пријавите за учешће у манифестацији ***„Сајам стваралаштва сеоских жена у Војводини”*** која ће ове године обележити свој јубилеј – 10 година.

**Teмa манифестације**

**Обележавање Међународног дана сеоских жена – 15. октобар**

Поводом обележавања овог дана, Завод за равноправност полова одржаће десети по реду „Сајам стваралаштва сеоских жена у Војводини” који промовише друштвену групу жена са села, њихову креативност и стваралаштво. У питању је једнодневна манифестација чији је централни догађај посвећен представљању рукотворина и других производа удружења жена и предузетница из Војводине.

Сајам је конципиран у 3 излагачке теме:

* ткање и рукотворине
* традиционална храна Војводине
* сувенири

**Циљ манифестације**

Манифестација је изложбеног и продајног карактера са крајњим циљем да се најшира, како стручна, тако и остала јавност упозна са потенцијалима и вештинама ове друштвене групе. Намера је промовисати производе жена са села као могући туристички бренд Војводине и локалних заједница.

**Датум, место и време одржавања**

**Недеља, 14. октобар 2018. године**

**Аула конгресног центра Мастер (у оквиру Новосадског сајма), Хајдук Вељкова 11, Нови Сад**

**10-16 часова**

**Пропозиције за учеснице манифестације**

Право учешћа имају регистрована удружења жена и жене предузетнице са територије АП Војводине. Заинтересоване учеснице манифестације попуњавају Образац за пријаву (у прилогу позива) који је потребно доставити **препорученом поштом или мејлом** на следећу адресу:

Завод за равноправност полова

Булевар Михајла Пупина 6/IV

21000 Нови Сад

e-mail: [zavod.ravnopravnost@gmail.com](mailto:zavod.ravnopravnost@gmail.com)

Учеснице манифестације бирају излагачку тему и у пријави наводе само ЈЕДНУ од тема која ће бити приоритет удружења. Важно је представити делатност удружења/предузетнице, активности и производе који су карактеристични за удружење жена и локалну заједницу из које долазе.

Учеснице су у обавези да дођу на место одржавања манифестације најкасније до 8 часова, како би припремиле свој излагачки штанд. Будући да догађај траје до 16 часова, обавеза свих учесница је да до тог периода не напуштају своје излагачко место.

**Oрганизатори обезбеђују**

За потребе манифестације Завод за равноправност полова сваком од учесника обезбеђује: паркинг за возило, штанд, 2 столице, таблу са називом удружења и освежење (воду).

**Организатор не сноси трошкове превоза.**

Молимо вас да се као и претходних година обратите својој локалној самоуправи када је у питању превоз удружења до места одржавања манифестације.

**Eфекат манифестације**

Учешћем у манифестацији отвара се могућност бројним удружењима жена, као и појединкама, за препознавање квалитета и потенцијала њихових производа и за покретање сопствене производње која би могла имати веома добар пласман на тржишту. Сматрамо да је *Сајам стваралаштва сеоских жена у Војводини* сам по себи идеално „средство“ за повезивање и комуникацију између произвођача, предузетника и потенцијалних купаца уникатних и оригиналних производа жена са села.

Наша организација настоји да укључи што већи број локалних удружења жена у овакав вид промоције јер сматрамо да на овај начин подстичемо како њихову већу видњивост у јавности, тако и ангажман жена, њихов стваралачки потенцијал и доприносимо њиховој афирмацији и економском оснаживању како у руралним тако и у градским срединама.

**Рок за пријаву: 14. септембар 2018.**

С поштовањем,

*Катарина Крајновић*

*службеница за односе са јавношћу и маркетинг*

**ЗАВОД ЗА РАВНОПРАВНОСТ ПОЛОВА**

Tел: 062.2.666.75

[zavod.ravnopravnost@gmail.com](mailto:zavod.ravnopravnost@gmail.com)